Suchinthana/ta-wikipedia huggingface dataset:
தேசிய அருங்காட்சியகக் கழகம் (இந்தியா)

தேசிய அருங்காட்சியகக் கழகம், (National Museum Institute of the History of Art, Conservation and Museology) கலைகளின் வரலாற்றை பாதுகாத்தல், அவைகளை இளம் தலமுறையினர்களுக்கு கற்பித்தல், பயிற்சி அளித்தல், அருங்காட்சியகங்களை நிர்வகித்தல் மற்றும் பராமரித்தல் குறித்தான கல்வி வழங்குவதே இதன் நோக்கமாகும். இவ்வமைப்பு சங்கங்கள் பதிவுச் சட்டம், 1860இன் படி பதிவு செய்யப்பட்டு 27 சனவரி 1989ஆண்டில்  துவக்கப்பட்டது. இக்கல்வி நிறுவனம் இந்திய அரசின்  கலாச்சார அமைச்சகத்தின் கீழ் செயல்படுகிறது.  இக்கழகம் 28 ஏப்ரல் 1989 ஆண்டு முதல் நிகர்நிலைப் பல்கலைகழகமாக அங்கீகரிக்கப்பட்டுள்ளது. இந்திய பாரம்பரிய கலைகள் குறித்தான பயிற்சிகள் மற்றும் ஆய்வுகள் தேசிய அருங்காட்சியகக் கழகத்தில் பயிற்றுவிக்கப்படுகின்றன. இக்கழகம் தேசிய அருங்காட்சியக வளாகத்தில் அமைந்துள்ளதால், அதன் ஆய்வகங்கள், நூலகங்கள், தொழில் நுட்ப வசதிகளைத் தேசிய அருங்காட்சியக கழக மாணவர்கள் பயன்படுத்திக் கொள்ள வசதியாக உள்ளது.

படிப்புகள்
கலைகளின் வரலாறு மற்றும் அருங்காட்சியகங்களை நிர்வகித்தல் மற்றும் மேம்படுத்தல் தொடர்பாக, முதுநிலை படிப்புகளும், ஆய்வுப் படிப்புகளும் உள்ளன. மேலும் வெளிநாட்டு அருங்காட்சியகங்களுடன் புரிந்துணர்வு ஒப்பந்தங்கள் மூலம் மாணவர்கள் வெளிநாட்டு அருங்காட்சியகங்களை பார்வையிட வசதியாக உள்ளது. ஆய்வு மாணவர்களுக்கு மாதம் ரூபாய் 12,000 உதவித் தொகை வழங்கப்படுகிறது.

மேற்கோள்கள்

வெளி இணைப்புகள்
 அதிகாரப்பூர்வமான இணையதளம் 
 http://www.employmentnews.gov.in/10-59.pdf

நிகர்நிலைப் பல்கலைக்கழகங்கள்
தில்லியில் கல்வி
ஈயக் கார்பனேட்டு

ஈயக் கார்பனேட்டு (lead carbonate) என்பது PbCO3 என்ற மூலக்கூறு வாய்பாடு கொண்ட ஒரு வேதியல் சேர்மமாகும். ஈய அசிட்டேட்டு மற்றும் கார்பன்டை ஆக்சைடு ஆகியவற்றைப் பயன்படுத்தி தொழிற்சாலைகளில் ஈய கார்பனேட்டு தயாரிக்கப்படுகிறது.
 
இயற்கையில் இது ஈயக்கரிகை அல்லது செருசைட்டு என அழைக்கப்படும் தாதுப்பொருளாக காணப்படுகிறது.

கார்பனேட்டு 

அடிப்படையான ஈய கார்பனேட்டுகள் மற்றும் அதனுடன் தொடர்புடைய ஏராளமான கார்பனேட்டுகள் இயற்கையில் காணப்படுகின்றன:
 வெள்ளை ஈயம், அடிப்படை ஈயக் கார்பனேட்டு, 2PbCO3·Pb(OH)2
 சானோனைட்டு, PbCO3·PbO
 3PbCO3·Pb(OH)2·PbO
 PbCO3·2PbO
 NaPb2(OH)(CO3)2
 ஈய இல்லைட்டு, 2PbCO3·PbSO4·Pb(OH)2

பெருமளவில் தயாரித்தல் 
கார்பன் டைஆக்சைடு வாயுவை குளிர்ந்த நீர்த்த ஈய அசிட்டேட்டு கரைசலில் செலுத்தி பெருமளவில் ஈய  கார்பனேட்டு தயாரிக்கப்படுகிறது. அல்லது கார்பனேட்டு உப்பைவிட குறைந்த கரைதிறன் கொண்ட ஈய உப்பை அமோனியம் கார்பனேட்டுடன் சேர்த்தும் இதனைத் தயாரிக்கலாம். தாழ்ந்த வெப்பநிலையில் வினை நிகழ்த்தப்பட்டால் காரத்தன்மை கொண்ட ஈய கார்பனேட்டு உருவாவதைத் தடுக்கலாம்.

பயன்பாட்டு விதிமுறைகள் 
ஐரோப்பிய நாடுகளில் இச்சேர்மத்தை விநியோகிக்கவும் பயன்படுத்தவும் தடை விதிக்கப்பட்டுள்ளது.

மேற்கோள்கள்

வெளி இணைப்புகள் 
International Chemical Safety Card 0999

ஈயம்(II) சேர்மங்கள்
கார்பனேட்டுகள்
ஈயம் இருபுரோமைடு

ஈய மிருபுரோமைடு (Lead(II) bromide) என்பது  என்ற  மூலக்கூறு வாய்பாடு  கொண்ட ஒரு கனிம வேதியியல் சேர்மமாகும். குறிப்பாக ஈயப் பெட்ரோலியம் எரியும்போது ஈய (II) புரோமைடு உருவாகிறது. வெண்மைநிறத் துகள்களாக இது காணப்படுகிறது.

தயாரிப்பும் பண்புகளும் 
ஈயக் கரைசல்களுடன் (உதாரணம்: ஈய(II) நைதரேட்டு) புரோமைடு உப்புகளை வினைப்படுத்துவதன் மூலம் இவ்விரு புரோமைடைத் தயாரிக்கலாம். இந்தச் செயல்முறை, தண்ணீரில் ஈய மிருபுரோமைடின் குறைந்த கரைதிறனை தன்னலப்படுத்துகிறது. சுழி பாகை செல்சியசு வெப்பநிலையில் 100 கிராம் தண்ணீரில் 0.455 கிராம் ஈய மிருபுரோமைடு மட்டும் கரைகிறது. சூடான கொதிக்கும் தண்ணீரில் இதைவிட பத்துமடங்கு அதிகமாகக் கரையும் என்பது குறிப்பிடத்தக்கது ஆகும்.
   
ஈயப் பெட்ரோலியத்தின் பரந்துபட்ட பயன்பாட்டின் காரணத்தினால், சுற்றுப்புற சூழலில் எங்கும் இருக்கக்கூடிய சேர்மமாக ஈயபுரோமைடு விளங்குகிறது. பெட்ரோலியத்தின் எரியும் பண்பை மேம்படுத்த முற்காலத்தில் நான்கீத்தைல் ஈயம் பயன்படுத்தப்பட்டது. ஈய ஆக்சைடுகள் தோன்றி இயந்திரம் மாசடைவதைத் தடுக்க பெட்ரோலியத்துடன் ஏதாவதொரு கரிம புரோமின் சேர்மம் சேர்க்கப்பட்டது. ஈய ஆக்சைடுகளை இச்செயல்பாடு எளிதில் ஆவியாகும் ஈய புரோமைடுகளாக மாற்றுகிறது. பின்னர், இவை இயந்திரத்தில் இருந்து சுற்றுச்சூழலுக்கு வெளியேறுகிறது.

பாதுகாப்பு 
ஈயம் கலந்துள்ள மற்ற சேர்மங்களைப் போல ஈய மிருபுரோமைடும், மனிதர்களுக்குப் புற்றுநோயை ஏற்படுத்தும் 2ஏ வகை வேதிப்பொருள் என்று பன்னாட்டு புற்றுநோய் ஆய்வு நிறுவனம் வகைப்படுத்துகிறது. ஈயப் பெட்ரோலியம் எரியும்போது ஈய மிருபுரோமைடு உண்டாகி சூழலில் வெளிவிடப்படுகிறது என்பதே அதிக மாறுபட்ட கருத்துகளுக்கு இடமளிப்பதாக உள்ளது.

மேற்கோள்கள் 

 

ஈய சேர்மங்கள்
புரோமைடுகள்
உலோக ஆலைடுகள்
பெருமாள் திருமொழி

பெருமாள் திருமொழி என்பது பன்னிரு ஆழ்வார்களில் ஒருவரான குலசேகர ஆழ்வாரால் இயற்றப்பட்ட தமிழ் வைணவ இலக்கியப் படைப்பாகும். நாலாயிரத் திவ்வியப் பிரபந்தத்தின் ஒரு பகுதியான இந்த படைப்பு, 105 பாசுரங்களைக் கொண்டுள்ளது, இவை நாலாயிர திவ்ய பிரபந்த தொகுப்பில் 647 முதல் 750 வரை உள்ளன. இது பெருமாள் என்று அழைக்கப்படும் திருமாலின் வழிபாட்டிற்காக அர்ப்பணிக்கப்பட்டுள்ளது.

பாசுரங்கள் 
பெருமாள் திருமொழி குறிப்பாக புனித நகரமான திருவரங்கத்தில் ஐந்து பத்துப் பாடல்களையும், ராமர் மற்றும் கிருஷ்ணரின் மீது தலா ஐந்து பத்துப் பாடல்களையும் கொண்டுள்ளது.

பாசுரங்கள் பற்றிய சுருக்கங்கள் 

1. முதல் பதினோரு பாடல்களில் அரங்கப்பெருமானை கண்டு மகிழும் நாள் எந்நாளென வேட்டல்.2. இரண்டாம் பத்து பாடல்களில், அரங்கநாதனது அடியார்க்கு அடியேன் என்கிறார்.3. மூன்றாம் பத்து பாடல்களில், அரங்கனை கண்டு அவன்பால் கொண்ட பற்றின் மிகுதியால் உலக இன்பங்கள் வேண்டாம் என்றும், தான் அழகிய மணவாளனுக்கே பித்தன் எனல்.
எம் பரத்தர் அல்லாரொடும் கூடலன் 
உம்பர் வாழ்வை ஒன்றாகக் கருதலன் 
தம்பிரான் அமரர்க்கு அரங்க நகர் 
எம்பிரானுக்கு எழுமையும் பித்தனே
4. நான்காம் பதினோரு பாடல்களில், திருவேங்கடமுடையான் மீது கொண்ட பக்தியின் மிகுதியால், வானுலக இன்பத்தினைக் காட்டிலும் திருவேங்கட மலையில் வாழும் குருவாகவோ, மீனாகவோ, திருவேங்கடத்தான் உமிழ்கின்ற பொன் வட்டாகவோ, செண்பக மலராகவோ, தன்பக மரமாகவோ, அழகிய மலையாகவோ, மலை மீது பாயும் ஆறாகவோ, கோயிலின் நிலைக்கதவாகவோ, வாசற்படியாகவோ அல்லது எம்பெருமான் மலை மீது வேறு ஏதேனும் பொருளாகவோ இருந்து திருவேங்கடமுடையான் அடிகளைக் காண்பேன் என்கிறார்.
செடியாய வல்வினைகள் தீர்க்கும் திருமாலே 
நெடியானே வேங்கடவா நின் கோயிலின் வாசல் 
அடியாரும் வானவரும் அரம்பையரும் கிடந்து இயங்கும் 
படியாய்க் கிடந்து உன் பவளவாய் காண்பேனே
இதனால் இன்றும் திருவேங்கடமுடைய பெருமாளின் வாசற்படிக்கு குலசேகரப்படி என்ற பெயர் வழங்குகிறது.
5. ஐந்தாம் பத்து பாடல்களில் வித்துவக்கோட்டு அம்மானையே வேண்டுதல். இவ்வுலகில் எத்துயரம் நேர்ந்தாலும், இறைவனே உயிர்களுக்கு துணை என்பதை வலிவுருத்தும், இப்பத்துப்பாடல்களின் உவமானங்கள் மிகவும் கருத்துச் செறிவானவை.
வாளால் அறுத்துச் சுடினும் மருத்துவன்பால் 
மாளாத காதல் நோயாளன் போல் மாயத்தால் 
மீளாத் துயர் தரினும் வித்துவக்கோட்டு அம்மா நீ 
ஆளா உனது அருளே பார்ப்பன் அடியேனே

மேற்கோள்கள்

இவற்றையும் பார்க்கவும்
 தமிழ் இலக்கியப் பட்டியல்

நாலாயிரத்திவ்ய பிரபந்தம்
பாம்பாட்டி

பாம்பாட்டி என்போர் மகுடி ஊதி பாம்பினை ஆட்டிவைக்கும் செயலினை செய்வோரைக்குறிக்கும். இதனை வேடிக்கைக்காக பிற வித்தைகளோடு தெருக்களில் செய்வர். பாம்பைப் பிடித்துப் பழக்கி ஆட்டுபவர் என்பதால் இத்தொழில் புரிவோர்க்கு இப்பெயர் அமைந்தது. இந்தியாவில் இப்பழக்கம் அதிகம் காணப்பட்டாலும், பிற ஆசிய நாடுகளிலும் குறிப்பாக பாக்கிஸ்தான், 
வங்காளதேசம், இலங்கை, தாய்லாந்து மற்றும் மலேசியா ஆகிய இடங்களிலும் ஆப்ரிக்க நாடுகளான எகிப்து, மொரோக்கோ மற்றும் துனிசியாவிலும் இவ்வழக்கம் உள்ளது.

பண்டைய எகிப்தில் இக்கலையின் ஒரு வடிவம் இருந்தது என்றாலும் தற்போது அங்கே உள்ள வழக்கு இந்தியாவில் தோன்றியது ஆகும். 20ம் நூற்றாண்டில் இக்கலையானது குறிக்கத்தக்க வளர்ச்சியடைந்தாலும், தற்போது இது அழியும் நிலையில் உள்ளது. குறிப்பாக 1972இல் இந்தியாவில் பாம்புகளை வைத்திருப்பதற்கு போடப்பட்ட கட்டுப்பாடுகள் இதற்கு ஒரு காரணமாகும்.

பாம்பாட்டிகள்
இக்கலையினை செய்வோர் பொதுவாக நாடோடிகளாக இருப்பர். விழாக்களின்போது கிராமங்களின் தெருக்களிலும் சந்தைகளிலும் இவர்களைக் காணலாம். இவர்கள் பயன்படுத்தும் பாம்புகள் பற்கள் பிடுங்கப்பட்டனவாகவோ அல்லது பாம்பின் வாய் தைக்கப்பட்டதாகவோ இருக்கும்.  இவர்கள் வாழும் இடங்களில் அதிகம் காணப்படும் நாகப்பாம்பு போன்ற பாம்புகளையே இவர்கள் பயன்படுத்துவர்.

பாம்புகளால் இசையினை உணரமுடியும் எனினும் அவற்றுக்குக் காதுகள் கிடையாது என்பதால் அவற்றால் இசையினைக் கேட்க இயலாது. அவை மகுடியின் அசைவிற்கு ஏற்பவும், அவர்கள் தரையில் தட்டுவதால் ஏற்படும் அதிர்வை உணர்ந்தும், அதற்குத் தக்கபடி உடலினை அசைக்கும். மகுடியினையும் பாம்பாட்டியினையும் அச்சுறுத்தும் எதிரியாக எண்ணி அவற்றை பாம்பு எதிர்த்து நிற்க முயலுவதே பாம்பாட்டுதல் ஆகும்.

சங்க இலக்கியத்தில்
சிலப்பதிகாரத்தின் அரங்கேற்றுப் காதையில் 24ஆம் வரிக்கு உரை எழுதுகையில் அடியார்க்கு நல்லார் பலவகை கூத்து உள்ளது என கூறுவோரும் உள்ளனர் என்றும் அதற்கு எடுத்துக் காட்டாக கலிவெண்பாட்டொன்றையும் அளிக்கின்றார். அப்பாடல்:
....
ஆண்டி யமண்புனவே டாளத்தி கோப்பாளி
பாண்டிப் பிழுக்கையுடன் பாம்பாட்டி--மீண்ட
கடவுட் சடைவீர மாகேசங் காமன்
....

இதனால் பாம்பாட்டுதலை கூத்தின் ஒருவகையாகப் பண்டைய தமிழர் கொண்டிருந்தனர் எனலாம்.

மேற்கோள்கள் 

இந்தியப் பண்பாடு
மலேசியாவில் பண்பாடு
வங்காளதேசப் பண்பாடு
எகிப்தியப் பண்பாடு
பாக்கித்தான் பண்பாடு
ஈய(II) புளோரைடு

ஈயம்(II) புளோரைட்டு (Lead(II) fluoride) அல்லது ஈயமிருபுளோரைட்டு என்பது (PbF2) ஒரு கனிம வேதிச் சேர்மம் ஆகும். வெண்மை நிறத்துடன் மணமற்ற சேர்மமாக இவ்வுப்பு காணப்படுகிறது.

வலிமையான ஆக்சிசனேற்றிகளிடம் இருந்து இவ்வுப்பை தனிமைப்படுத்தி வைக்கவேண்டும்.

பயன்கள் 
குறைவான உருகுநிலை கொண்டுள்ள கண்ணாடிகளில் ஈய மிருபுளோரைடு பயன்படுகிறது
அகச்சிவப்புக் கதிர்களைப் பிரதிபலிக்கும் கண்ணாடிகளில் பூசுவதற்கு இதைப் பயன்படுத்துவார்கள்.
தொலைக்காட்சி, கணினித் திரைகளின் ஒளிர்பொருள்களில் பயன்படுகிறது. 
பிக்கோலின் தயாரிப்பில் வினையூக்கியாகப் பயன்படுகிறது.

தயாரிப்பு 
ஈய மிருபுளோரைடைத் தயாரிக்க பலவழிகள் உள்ளன. ஈய (II) ஐதராக்சைடு அல்லது ஈய (II) கார்பனேட்டை ஐதரோபுளோரிக் அமிலத்துடன் வினைபுரிய வைத்தலைத் தொடர்ந்து கரைசலை ஆவியாக்குவதன் வழியாகத் தயாரிக்கலாம்.

 Pb(OH)2 + 2 HF → PbF2 + 2 H2O

மாறாக, ஐதரோ புளோயிக் அமிலத்துடன் ஏதாவதொரு ஈய (II) உப்புக்கரைசலை சேர்த்தும் ஈய மிருபுளோரைடை வீழ்படிவாக்கலாம் அல்லது பொட்டாசியம் புளோரைடை ஈய (II) நைதரேட்டு கரைசலுடன் சேர்த்தும் தயாரிக்கலாம்.

 2 KF + Pb(NO3)2 → PbF2 + 2 KNO3

மேற்கோள்கள்

புளோரைடுகள்
ஈயம்(II) சேர்மங்கள்
உலோக ஆலைடுகள்
புளோரைட்டு படிகக் கட்டமைப்பு
இலெ. ப. கரு. இராமநாதன் செட்டியார்

இலெ. ப. கரு. இராமநாதன் செட்டியார் (18 மே 1915 - 14 ஏப்ரல் 2018) அண்ணாமலைப் பல்கலைக்கழகத்தின் முன்னைப் பேராசிரியரும் தமிழ்க் கீழைக்கலைத் துறைத் தலைவருமாவார். தமிழிசைச் சங்கம் உள்ளிட்ட அமைப்புகளில் இணைந்து தமிழ்ப்பணிபுரிந்தவர்.

இராமநாதன் செட்டியார் அண்ணாமலைப் பல்கலைக்கழகத்தின் பொறுப்புத் துணைவேந்தர் பதவி மட்டுமல்லாது ஆட்சிக்குழு, பாடத்திட்டக் குழு எனப் பல்வேறு குழுக்களுக்குத் தலைமை வகித்துள்ளார். தமிழிசைச் சங்கத்தின் திருமுறை இசைப்பண்களின் ஆய்வுக் குழுவில் 60 ஆண்டுகளுக்கும் மேலாகத் தலைவராக இருந்துள்ளார்.

நூல்கள்
 கட்டுரைக்கோவை
 அண்ணாமலை அரசர்
 சங்க காலத் தமிழர் வாழ்வு
 வாழ்க்கை வளம்
 தொல்காப்பியச் செல்வம்
 நோக்கு
 பத்துப்பாட்டு வளம்
 சோழ வேந்தர் மூவர்
 எட்டுத் தொகைச் செல்வம்

மேற்கோள்கள்

வெளியிணைப்புகள்
பேராசிரியர் இலெ. ப. கரு. இராமநாதன் செட்டியார் அவர்களைச் சந்தித்தேன்… முனைவர் மு.இளங்கோவன்

தமிழ்நாட்டுத் தமிழறிஞர்கள்
2015 பிறப்புகள்
2018 இறப்புகள்
பீதர் கலன்

பீதர் கலன்  (Bidriware, கன்னடம்: ಬಿದ್ರಿ ಕಲೆ ) பீதரின் சிறப்பு மிக்க மாழை கைவினைப் பொருளாகும். கிபி 14ஆம் நூற்றாண்டில் பாமினி சுல்தான்களின் ஆட்சிக் காலத்தில்  இது உருவானது. இந்த சிறப்புமிக்க மாழைகலன்கள் பெரும்பான்மையாக பீதர் நகரில் தயாரிக்கப்படுவதால் 'பீதர் கலன்' என அழைக்கப்படுகின்றன.  இதன் தனித்துவமான உட்செருகு கலைநயத்தால் இந்தியக் கைவினைப் பொருட்களில் முதன்மை ஏற்றுமதிப் பொருளாக விளங்குகின்றது. செல்வச்செழிப்பின் அடையாளமாக இதனை வாங்குவோரும் உண்டு.  கருநிறமாக்கிய துத்தநாக  செப்பு கலந்த கலப்புலோகத்தில்  தூய வெள்ளியை உட்செருகி இது உருவாக்கப்படுகின்றது. இந்தக் கைவினைக் கலைப் பொருளுக்கு  புவிசார் குறியீடு (GI) கிடைத்துள்ளது.

காட்சியகம்

மேற்சான்றுகள்

பீதர் மாவட்டம்
கர்நாடகப் பண்பாடு
இந்திய புவிசார் குறியீடுகள்
2015 பீகார் சட்டப் பேரவைத் தேர்தல்

2015 பீகார் சட்டப் பேரவைத் தேர்தல் அக்டோபர் 12 முதல் நவம்பர் 5 வரை நடைபெற்றது. 178 தொகுதிகளில் வென்ற பெரும் கூட்டணியின் நிதிசு குமார் முதல்வராக பதவியேற்றார். இக்கூட்டணியில் இவரது ஐக்கிய சனதா தளம் 71 தொகுதிகளில் வென்றிருந்தது.

வாக்காளர் விவரம்

வாக்குப்பதிவு விவரம்

முடிவுகள்

மேற்கோள்கள்

வெளியிணைப்புகள்
 தி இந்து நாளிதழில் சிறப்புப் பக்கம்

2015 தேர்தல்கள்
பீகார்
பீகாரில் மாநில சட்டப் பேரவைத் தேர்தல்கள்
எர்மன் போட்டோச்னிக்

எர்மன் போடோச்னிக் (புனைபெயர்: எர்மன் நூர்டுங் (Herman Potočnik, 22 திசம்பர் 1892 – 27 ஆகத்து 1929) இசுலோவேனிய ஏவூர்தி பொறியியலாளர் ஆவார்.  வான்வெளியியல் துறைக்கு முன்னோடியாகக் கருதப்படுகின்றார். வான்வெளியில் நீண்டகாலம் மனிதர் வாழ்வதைக் குறித்த ஆய்வுகளுக்காகப் பெரிதும் அறியப்படுகின்றார்.

மேற்கோள்கள்

1892 பிறப்புகள்
1929 இறப்புகள்
குரோவாசிய அறிவியலாளர்கள்
விண்வெளி அறிவியல்
20-ஆம் நூற்றாண்டு கண்டுபிடிப்பாளர்கள்
சிதம்பரம் வைத்தியநாத பிள்ளை

சிதம்பரம் வைத்தியநாத பிள்ளை (1884 – 1937) தமிழகத்தைச் சேர்ந்த நாதசுவர இசைக் கலைஞராவார்.

பிறப்பும், இசைப் பயிற்சியும்
சிதம்பரத்துக்கு அருகிலுள்ள ஆச்சாபுரம் எனும் சிற்றூரில் 1884 ஆம் ஆண்டு பிறந்தவர் வைத்தியநாத பிள்ளை. இவரின் பெற்றோர்:–  தருமலிங்கத் தவில்காரர் – சௌந்திரவல்லியம்மாள். ‘கோட்டை’ சுப்பராய பிள்ளையிடம் நாதசுவரம் கற்கத் தொடங்கி பின்னர் கூறைநாடு நடேச பிள்ளையிடம் மாணவராகச் சேர்ந்தார். ஆசிரியர் தனது மாணவனுக்கு பயிற்சியின் ஆரம்பகாலத்தில் நூறு வர்ணங்களை கற்றுத் தந்தார்.

இசை வாழ்க்கை
சிதம்பரம் கோவிந்தராஜர் ஆலயத்தில் தனது ஆசிரியர் நடேச பிள்ளைக்கு உதவியாக அவருடன் நாதசுவரம் வாசித்து வந்தார். சிதம்பரம் இளமையாக்கினார் கோவிலில் நவராத்திரி திருவிழாவின்போது முதன்முதலாக தனித்து வாசித்தார்.

‘பல்லவிச் சுரங்கம்’ எனப் போற்றப்பட்ட இவர், சிதம்பரம் கோவிந்தராஜர் கோவிலின் ஆஸ்தான வித்துவானாகவும், நடராஜர் ஆலயத்தின் ஆஸ்தான வித்துவானாகவும் பதவி வகித்தார்.

புகழ்பெற்ற தவில் கலைஞர்களான பழனி முத்தையா பிள்ளை, அம்மாப்பேட்டை பக்கிரிப்பிள்ளை, கரந்தை ரத்தினம் பிள்ளை, பாபநாசம் ஸ்ரீமான் பிள்ளை, திருச்செங்காட்டங்குடி ருத்ராபதி பிள்ளை, பந்தணைநல்லூர் மரகதம் பிள்ளை, வழிவூர் முத்துவீர் பிள்ளை, நீடாமங்கலம் மீனாட்சி சுந்தரம் பிள்ளை, பந்தணைநல்லூர் ரத்தினம் பிள்ளை, கும்பக்கோணம் தாதக்கிருஷ்ணன், திருமுல்லைவாயில் முத்துவீர் பிள்ளை ஆகியோர் வைத்தியநாத பிள்ளைக்கு தவில் வாசித்துள்ளனர். இவருக்கு நிரந்தரத் தவில்காரராக பலகாலம் இருந்தவர் திருக்கடையூர் சின்னையாபிள்ளை என்பவராவார்.

மறைவு 
1937 ஆம் ஆண்டு பிப்ரவரி 19 அன்று சிதம்பரம் வைத்தியநாத பிள்ளை காலமானார்.

உசாத்துணை 
 பக்கம் எண்கள்: 93 - 99, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)

1884 பிறப்புகள்
நாதசுவரக் கலைஞர்கள்
1937 இறப்புகள்
ஊர் பெயரால் அறியப்படும் மக்கள்
இந்தியக் கட்டிடக்கலை பள்ளிகள்

இந்தியக் கட்டிடக்கலை பள்ளிகள் (Schools of Planning and Architecture, SPAs),  இந்திய அரசின் மனிதவள மேம்பாட்டுத் துறையின் கீழ் செயல்படும் தன்னாட்சி பெற்ற பொதுத்துறை பல்கலைக்கழங்கள் ஆகும். போபால், புதுதில்லி, விஜயவடா ஆகிய இடங்களில் இந்தியக் கட்டிடக்கலை பள்ளிகள் செயல்படுகின்றன.  கட்டிடங்கள் கட்ட திட்டமிடுதல், வடிவமைப்பு  மற்றும் கட்டிடக் கலை குறித்தான கல்வியை இப்பள்ளிகள் பயில்விக்கின்றன. இந்தியக் கட்டிடக்கலைப் பள்ளிகள் தேசிய முக்கியத்துவம் வாய்ந்த சிறப்பு கல்வி நிறுவனங்களில் ஒன்றாகும்.

மாணவர் சேர்க்கை 

பள்ளி மேனிலைப் படிப்பு முடித்த மாணவர்கள் இந்தியக் கட்டிடக்கலைப் பள்ளிகளில் நான்காண்டு  இளநிலை கட்டிடக்கலை படிப்பில் சேர்வதற்கு, இந்திய தொழில்நுட்ப கழக ஒருங்கிணைந்த நுழைவுத் தேர்வில் (JEE) தேர்ச்சி பெற்றிருக்க வேண்டும். இரண்டாண்டு முதுகலை கட்டிடக்கலைப் படிப்பில் சேர்வதற்கு பொறியியல் பட்டதாரி தகுதித் தேர்வில் (GATE) தேர்ச்சி பெற்றிருக்க வேண்டும். கட்டிடக் கலையில் ஆய்வு படிப்பில் சேர்வதற்கு கட்டிடக்கலையில் முதுநிலைப் படிப்பிலும், நேர்முகத் தேர்விலும் தேர்ச்சி பெற்றிருக்க வேண்டும்.

மேற்கோள்கள்

வெளி இணைப்புகள்
 spa.ac.in இந்தியக் கட்டிடக் கலை பள்ளி, புதுதில்லியின் இணையதளம்
 spabhopal.ac.in இந்தியக் கட்டிடக் கலை பள்ளி, போபாலின் இணையதளம்
 spav.ac.in இந்தியக் கட்டிடக் கலை பள்ளி, விஜயவாடாவின் இணையதளம்

இந்திய தொழில்நுட்பக் கழகங்கள்
இந்தியக் கல்வி அமைச்சகம்
இந்தியக் குடியியல் பணிகள் தேர்வு

இந்தியக் குடியியல் பணிகள் தேர்வு (Civil Services Examination, CSE) என்பது அகில இந்திய அளவில்  இந்தியக் குடியியல் பணிகள் அதிகாரிகளுக்கான இந்திய நடுவண் அரசின் மத்திய அரசுப்பணியாளர் தேர்வாணையத்தால் (UPSC) ஆண்டுதோறும் நடத்தப்படும் போட்டித் தேர்வாகும். இப்போட்டித் தேர்வின் குறைந்தபட்சக் கல்வித் தகுதி ஒரு இளநிலை பட்டம் ஆகும். இப்போட்டித் தேர்வு மூன்று நிலைகளில் நடத்தப்படுகிறது. தேர்வில் தேர்ச்சி பெற்றவர்களுக்கு ஓராண்டு பயிற்சி வகுப்புகள் நடத்தப்படுகின்றன.

தகுதிகள் 
 இந்தியக் குடிமகனாக இருக்க வேண்டும். 
 குறைந்தபட்ச கல்வித் தகுதி, இந்தியப் பல்கலைக்கழகத்தால் அங்கீகரிப்பட்ட ஏதேனும் ஒரு இளநிலை பட்டம் பெற்றிருக்க வேண்டும்.

வயது வரம்பு
இப்போட்டித்தேர்வில் கலந்து கொள்ள குறைந்தபட்ச வயது 21 ஆகும். அதிகபட்ச வயது வரம்பு, பொதுப் பிரிவினர்க்கு 32 வயது, இதர பிற்படுத்த பிரிவினருக்கு 35 வயது, தாழ்த்தப்பட்ட மற்றும் பழங்குடியினர்களுக்கு 37 வயதாகும்.

எத்தனை முறை தேர்வு எழுதலாம் 
இப்போட்டித் தேர்வுகள் வகுப்பு வாரியாக குறிப்பிட்ட தடவைகள் மட்டும் எழுதலாம்.

 பொதுப் பிரிவினர் மற்றும் கிரீமிலேயர் (Creamy Layer in OBC) அதிகபட்சமாக ஆறு (6) முறை எழுதலாம்.
 இதர பிற்படுத்த வகுப்பினர் அதிகபட்சமாக ஏழு முறை எழுதலாம்.
 தாழ்த்தப்பட்ட மற்றும் பழங்குடியினர்கள் எத்தனை முறை வேண்டுமானாலும் எழுதலாம்.

தேர்வில் இடஒதுக்கீடு
இப்போட்டித் தேர்வில் மதிப்பெண்கள் மற்றும் இந்திய அரசின் இட ஒதுக்கீடு கொள்கைகளின்படி போட்டியாளர்களைத் தெரிவு செய்வர்.

தேர்வு முறைகள் 

இத்தேர்வு மூன்று நிலைகளில் நடத்தப்பெறுகின்றன.
முதனிலை தேர்வு (Preliminary) கொள்குறி வகைத் (புலனறிவு) தேர்வாக நடத்தப்படுகிறது.
முதனிலையில் தேறியவர்கள் முதன்மைத் தேர்வுக்கு (Main Examination) அனுமதிக்கப்படுகின்றனர்.  
முதன்மைத் தேர்வானது இரு கட்டங்களை உடையது. விளக்க எழுத்துத் தேர்வு (Descriptive written) &  நேர்முகத் தேர்வு (Interview Test).  
முதன்மை விளக்க எழுத்துத் தேர்வில் தேர்வு பெற்றோர் நேர்முகத் தேர்வுக்கு அழைக்கப்படுவர்.
முறையே முதன்மை விளக்க எழுத்துத் தேர்வு மற்றும் நேர்முகத் தேர்வில் பெற்ற மதிப்பெண்களைக் கூட்டி ஒன்றிய அரசுப்பணியாளர் தேர்வாணையம் பரிந்துரைகளை மத்திய பணியாளர் அமைச்சகத்துக்கு அனுப்பும்.
பரிந்துரைகளின் அடிப்படையில் அமைச்சகம் தேர்வானோருக்கான பணி ஆணைகளை வழங்கும்.

மேற்கோள்கள்

வெளி இணைப்புகள் 
 இந்திய நடுவண் அரசின் பணியாளர் தேர்வாணையத்தின் இணையதளம்

இந்திய அளவிலான பணியாளர் தேர்வுகள்
இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்

இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம் (Indian Institute of Information Technology Design & Manufacturing Kancheepuram)  (IIITD&M Kancheepuram)  இந்திய அரசின் மனித வள மேம்பாட்டுத் துறையின் கீழ் செயல்படும் தேசிய முக்கியத்துவம் வாய்ந்த இத்தொழில்நுட்பக் கல்வி மற்றும் ஆய்வுக் கழகம் 2007ஆம் துவக்கப்பட்டது.. 
இந்தியத் தொழில் நுட்பக் கழகம், சென்னை வளாகத்தில் செயல்பட்டு வந்த இக்கழகம், 2011 ஆண்டு முதல் கேளம்பாக்கம்-வண்டலூர் சாலையில் அமைந்துள்ள வளாகத்தில் செயல்படுகிறது.

இதே போன்ற தொழில்நுட்பக் கழகம் ஜபல்பூரில் செயல்படுகிறது.

மாணவர் சேர்க்கை
மேனிலைப் பள்ளி படிப்பு முடித்த மாணவர்கள் நான்காண்டு இளநிலை தொழில் நுட்ப பட்டப் படிப்புகளில் சேர இந்திய தொழில்நுட்ப கழக ஒருங்கிணைந்த நுழைவுத் தேர்வில் (JEE) தேர்ச்சி பெற்றிருக்க வேண்டும். இரண்டாண்டு முதுநிலை தொழில் நுட்ப பட்டப் படிப்புகளில் சேர்வதற்கு  பொறியியல் பட்டதாரி தகுதித் தேர்வில் (GATE) தேர்ச்சி பெற்றிருக்க வேண்டும்.

இளநிலை தொழில் நுட்ப பட்டப் படிப்புகள் (B.Tech.,)
நான்காண்டு இளநிலை தொழில் நுட்ப படிப்புகள்: 
 கணிப்பொறியியல் 
 மின்னணுப் பொறியியல் (வடிவமைப்பு மற்றும் உற்பத்தி) 
 இயந்திரவியல் (வடிவமைப்பு & உற்பத்தி)

ஐந்தாண்டு ஒருங்கிணைந்த முதுநிலை தொழில்நுட்ப பட்டப் படிப்புகள்
 கணிப்பொறியியல்
 மின்னணுப் பொறியியல் (வடிவமைப்பு & உற்பத்தி) 
 மின்னணுப் பொறியியல் (வடிவமைப்பு & உற்பத்தி) +  தகவல் தொழில் நுட்பம் 
 இயந்திரவியல் (வடிவமைப்பு & உற்பத்தி) +  உற்பத்தி வடிவமைப்பு 
 இயந்திரவியல் (வடிவமைப்பு & உற்பத்தி) + சிறப்பு உற்பத்தி

முதுநிலை வடிவமைப்பு பட்டப் படிப்புகள் (M.Des )
இரண்டாண்டு மின்சாரவியல், இயந்திரவியல் மற்றும் மின்னணுப் பொறியியல் படிப்புகள் உள்ளது.

முனைவர் பட்டப் படிப்புகள்
கணிப்பொறியியல், மின்சாரவியல், மின்னணு பொறியியல், இயந்திரவியல் ஆகிய தொழில்நுட்ப ஆய்வுப் படிப்புகளில் முனைவர் பட்டப் படிப்புகள் உள்ளது.

மேற்கோள்கள்

வெளி இணைப்புகள்
 இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரதின் அதிகாரபூர்வமான இணையதளம்
 இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்

இந்திய தொழில்நுட்பக் கழகங்கள்
இந்திய அறிவியல் நிலையங்கள்
தீபன் (திரைப்படம்)

தீபன் (Dheepan) என்பது 2015 ஆம் ஆண்டில் வெளியான ஒரு பிரெஞ்சு மொழி நாடகத் திரைப்படம் ஆகும். இதனை சாக் ஆடியார் என்பவர் இயக்கினார். ஈழத்தமிழ் எழுத்தாளரும் முன்னாள் ஈழப் போராளியுமான அந்தோனிதாசன் யேசுதாசன், தமிழக மேடை நாடகக் கலைஞர் காளீசுவரி ஆகியோர் நடித்த இத்திரைப்படம் 2015 கான் திரைப்பட விழாவில் சிறந்த திரைப்படத்துக்கான தங்கப் பனை (Palme d'Or'') விருது வென்றது.

இலங்கையில் இருந்து பாரிசு வந்திறங்கிய தமிழ் ஏதிலிகள் மூவரின் வாழ்க்கைப் போராட்டத்தை மையமாகக் கொண்டது இத்திரைப்படத்தின் கதை.

நடிகர்கள்
 அந்தோனிதாசன் யேசுதாசன் (அந்தோனிதாசன் யேசுதாசன்) - தீபன்
 காளீசுவரி சிறிநிவாசன் - யாழினி
 குளோடின் வினாசித்தம்பி - இளையாள்
 வின்சென்ட் ரொட்டியர்சு - பிராகிம்
 மார்க் சிங்கா - யூசுப்

விருதுகள்

மேற்கோள்கள்

வெளி இணைப்புகள்
 
 Dheepan at Why Not Productions - பிரெஞ்சு மொழியில்

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரெஞ்சுத் திரைப்படங்கள்
ஆங்கிலத் திரைப்படங்கள்
தங்கப் பனை விருது பெற்ற திரைப்படங்கள்
தூண்டில்மீன்

தூண்டில்மீன்  (Lanternfish) என்பது ஒரு வினோதமான மீன் இனமாகும்.
இதன் தலையின் மேற்புறத்தில் தூண்டில் போன்ற அமைப்புள்ள, ஒளிர்பொருள் உள்ளது. இதனால் இம்மீனை ஆங்கிலத்தில் விளக்கு அம்மையார் என்றும் விளக்குமீன் என்னும் பொருளுள்ள (Lanternfish) சொல்லால் அழைக்கின்றனர். இதனாலே இம்மீன் இப்பெயர் பெற்றது. இம்மீன் நீரின் அடியில் உள்ள மணலில் உடலை புதைத்துக்கொண்டு, தூண்டில் பகுதியை மட்டும் வெளியே நீட்டிக்கொண்டிருக்கும். இது பார்ப்பதற்கு புழு அல்லது உணவு போல தோற்றமளிப்பதால் சிறிய மீன்கள் ஏமாந்து அருகில் வந்து சிக்கிக்கொள்ளும்.

மேற்கோள்

மீன்கள்
ரோகிஞ்சா மக்கள்

ரோகிஞ்சா மக்கள் (Rohingya people, Ruáingga  ரோகிங்கா) என்பவர்கள் மியான்மரில் இராக்கைன் மாநிலத்தின் வடக்கே வசிக்கும் இந்தோ-ஆரிய இனக்குழுவாகும். இவர்கள் ரோகிஞ்சா மொழியைப் பேசுகின்றனர். ரோகிஞ்சா மக்கள் இராக்கைன் மாநிலத்தின் பூர்வகுடிகள் என ரோகிஞ்சா மக்களும், சில ஆய்வாளர்களும் கூறும் அதே வேளையில், இவர்கள் பிரித்தானியரின் ஆட்சிக் காலத்தில் வங்காளத்தில் இருந்து வந்து குடியேறியவர்கள் எனவும், அல்லது குறைந்தது 1948 பர்மிய விடுதலைக்குப் பின்னரும், 1971 வங்கதேச விடுதலைப் போரின் பின்னரும் குடியேறியவர்கள் எனவும் சில ஆய்வாளர்கள் கூறுகின்றனர்.

மியான்மர் நாட்டின் வடக்கே உள்ள ரக்கினே பகுதியில் ரோகிஞ்சா  இன முஸ்லிம்கள் அதிகளவில் வாழ்ந்து வருகின்றனர். மியான்மரில் பத்து லட்சத்துக்கும் அதிகமான மக்கள்தொகையை கொண்டவர்களாக இருக்கும் இவர்களில் சிலர் கடந்த 2012-ம் ஆண்டு முதல் மனித உரிமைக்காக அரக்கான் ரோகிஞ்சா இரட்சணிய சேனை என்ற பெயரில் ஆயுதம் தாங்கிய போராட்டத்தில் ஈடுபட்டு வருகின்றனர்.

மேற்கோள்கள்

பர்மிய மக்கள்
ராகினி மாநிலம்
இந்தியாவில் புலம்பெயர்ந்தோர்
முசுலிம்கள்
இந்திய வழக்குரைஞர் கழகம்

இந்திய வழக்குரைஞர் கழகம் (Bar Council of India) இந்திய வழக்குரைஞர்கள் சட்டம், 1961இன் கீழ் அமைக்கப்பட்டது. சட்டபூர்வமான இக்கழகம் வழக்குரைஞர் தொழில் மற்றும் சட்டக் கல்வியை மேம்படுத்தவும் அமைக்கப்பட்டது. இந்திய வழக்குரைஞர் கழகத்தின் நிர்வாகிகள் இந்திய மாநிலங்களில் உள்ள வழக்குரைஞர்  கழகத்தின் உறுப்பினர்களால் தேர்ந்தெடுக்கப்படுகிறார்கள்.

அமைப்பு 
இந்திய வழக்குரைஞர் சட்டம், 1961இன் படி, இந்திய மாநிலங்களின் வழக்குரைஞர் கழகத்திலிருந்து தேர்ந்தெடுக்கப்படும் உறுப்பினர்களைக் கொண்டு இந்திய வழக்குரைஞர் கழக நிர்வாகிகள் தேர்ந்தெடுக்கப்படுகின்றனர். மேலும் இந்திய  தலைமைச் சட்ட வழக்குரைஞர் (Attorney General of India) மற்றும் இந்தியாவின் தலைமை சட்ட ஆலோசகர் (Solicitor General of India) ஆகியோர் அலுவல் சார்பான உறுப்பினர்களாக இருப்பார்கள். மாநிலங்களின் வழக்குரைஞர் கழக (Members from State Bar Council) உறுப்பினர்களின் பதவிக் காலம் ஐந்தாண்டுகள்.

இந்திய வழக்குரைஞர் கழகத்தின் தலைவர் மற்றும் துணைத்தலைவரின் பதவிக் காலம் இரண்டு ஆண்டுகள். உறுப்பினர்களால் தேர்ந்தெடுக்கப்படும் செயற்குழு, சட்டக் கல்விக் குழு, ஒழுங்கு நடவடிக்கைக் குழு, அகில இந்திய வழக்குரைஞர் தேர்வுக் குழு, மேற்பார்வைக் குழு வழக்குரைஞர்கள் நலக் குழு மற்றும் சட்ட உதவிக் குழுக்கள் வழக்குரைஞர் கழக்கத்திற்குத் தேவையான கருத்துக்களைக் கூறும்.

குழுக்கள் 
வழக்குரைஞர் கழகமானது செயற்குழு, சட்டக் கல்விக் குழு, ஒழுங்கு நடவடிக்கைக் குழு, வழக்கறிஞர்கள் நலக் குழு, சட்ட உதவிக் குழு சட்டக் கல்வி இயக்குநரகம் கொண்டுள்ளது.

பணிகள் 
வழக்குரைஞர்களுக்கான தொழில் தர்மம், ஒழுக்கம் மற்றும் நடத்தை விதிகளை இக்கழகம்  நிர்ணயம் செய்கிறது. மேலும் சட்டக் கல்விக்கான தர நிர்ணயம், சட்டக் கல்லூரிகள் வழங்கும் பட்டங்களை அங்கீகாரம் செய்தல், சட்டப் பல்கலைக்கழகங்களுக்கு அங்கீகாரம் அளித்தல், சட்டக் கல்வி முடித்த மாணவர்களை வழக்குரைஞர் கழகத்தில் உறுப்பினர்களாகச் சேர தகுதிகளை நிர்ணயிப்பது, தவறு இழைக்கும் வழக்குரைஞர் மீது நடவடிக்கை எடுத்தல் போன்ற பணிகளைச் செய்கிறது..

அனைத்திந்திய வழக்கறிஞர் தேர்வு 
சட்டம் பயின்ற பட்டதாரிகள் இந்தியாவில் உள்ள நீதிமன்றங்களில் வாதாட, இக்கழகம் நடத்தும் தேர்வில் வெற்றி பெற வேண்டும்.

மேற்கோள்கள்

வெளி இணைப்புகள் 
 http://barcouncilofindia.org/
 http://www.allindiabarexamination.com/
 First qualifying exam for law grads today
 குற்றப்பின்னணி உள்ளவர்கள் வழக்கறிஞராவதை தடுக்க புதிய கட்டுப்பாடுகள்: 3 ஆண்டு சட்டப்படிப்பை ரத்து செய்ய வேண்டும் - இந்திய பார் கவுன்சிலுக்கு சென்னை உயர் நீதிமன்றம் பரிந்துரை

இந்திய ஒழுங்குமுறை அமைப்புகள்
பிரம்மசரோவர்

பிரம்ம சரோவர் (Brahma Sarovar)  இந்தியாவின் அரியானா மாநிலத்தின் குருசேத்திர மாவட்டத்தில் உள்ள குருச்சேத்திரம் எனுமிடத்தில் அமைந்த இந்தியாவின் தொன்மை வாய்ந்த மிகப்பெரிய புனித குளம் ஆகும். இப்புனித பிரம்ம சரோவர் குளத்தில் நீராடினால் அக உடலும், புற உடலும் தூய்மையாகும் என்பது இந்து சமய மக்களின் தொன்மையான நம்பிக்கையாகும்.

வரலாறு

இதிகாச புராணங்களின்படி மிகப்பெரிய வேள்வி செய்தபின் குருச்சேத்திரம் எனும் இடத்திலிருந்து பிரம்மா இப்பிரபஞ்சத்தை படைத்தார். பிரம்ம சரோவரின் அமைவிடம் பண்டைய பாரத நாட்டின் நாகரீகத்தின் தொட்டில் எனக் கருதப்படுகிறது.  பிரம்ம சரோவர் அமைந்த பகுதியான குருச்சேத்திரல் பாண்டவர்களுக்கும் கௌரவர்களுக்கும் பதினெட்டு நாள் பெரும் போர் நிகழ்ந்தது என மகாபாரதம் வாயிலாக அறியப்படுகிறது.

பிரம்ம சரோவர் குளக்கரையில் சிவன், துர்கை கோயில்கள் அமைந்துள்ளது. குளத்தைச் சுற்றியுள்ள பகுதிகளில் பிர்லா மந்திர், பாபாநாத் கோயில், மடாலயங்கள் அமைந்துள்ளன.

தற்காலத்தில்
அமாவாசை, சூரிய, சந்திர கிரகணங்களின் போது இலட்சக்கணக்காக மக்கள் நீராடும் வகையில், வரலாற்றுச் சிறப்பு மிக்க இக்குளம் அண்மையில் நவீன வசதிகளுடன் 3300 அடி நீளம், 1500 அடி அகலத்துடன் செவ்வக வடிவில் புதுப்பிக்கப்பட்டுள்ளது.

படக்காட்சியகம்

ஆதார நூற்பட்டியல்
Jagmohan (2005). Soul and Structure of Governance in India. Mumbai: Allied Publishers.
Kamran, Krishnam (1997). Tourism: Theory, Planning, and Practice. New Delhi: Indus Publishing.
(2006). "Kurukshetra Calling." The Statesman (India). September 5.
Prasad, Ramanuj (2005). Know Your Puranas. Delhi: Pustak Mahal.

மேற்கோள்கள்

வெளி இணைப்புகள் 
 பிரம்ம சரோவர் இணையதளம்

இந்து புனிதத் தலங்கள்
புண்ணிய தீர்த்தங்கள்
ஏரிகள்
விண் உடை

விண் உடை அல்லது விண்வெளி உடை (space suit) என்பது வெப்பமான மற்றும் உறை கடுங்குளிர் போன்ற வேறுபட்ட வெப்ப நிலை நிலவும் வெற்றிடமான விண்வெளியில் மனிதனின் உடல் வெப்பநிலையைச் சீராகப் பாதுகாக்க வடிவமைக்கப்பட்ட ஒரு ஆடையாகும். மேலும் இது பாய்ந்துவரும் விண் தூசுகளில் இருந்தும் விண்வெளி வீரரின் உடலைப் பாதுகாக்கும் வகையிலும் வீரரின் உடலுக்குத் தேவைப்படும் காற்று, நீர், வெப்பம் ஆகியன கிடைககும் விதத்திலும், வேர்வை, சிறுநீர், கரியமிலவாயு ஆகியவற்றை அகற்றும் விதத்தில்  விண் உடை வடிவமைக்கப்படுகிறது. வான்வெளியில் உள்ளவர்களோடும், தரைக் கட்டுப்பாட்டு நிலையத்தில் உள்ளவர்களோடும் பேசுவதற்குச் சிறப்புக் கருவிகள் இந்த உடையில் பொருத்தப்பட்டதாக இருக்கும். இவ்வுடையின் முதுகில் சுவாசிக்கத் தேவைப்படும் ஆக்சிசன் தொட்டி இருக்கும். வின் உடையானது ஒவ்வொரு விண்வெளி வீரருக்கும் அவரது உடல் அமைப்புக்கு ஏற்ப பிரத்யேகமாகத் தயாரிக்கப்படும். பெரும்பாலும் ஒவ்வொருவருக்கும் மூன்று உடைகள் தயாரிக்கப்படும் இதில் பயிற்சிக்கு ஒன்று, விண்வெளிப் பயணத்தின்போது ஒன்று, மாற்று உடை ஒன்று ஆகும். விண் உடைகளின் எடை புவியைப் பொறுத்தவரை மிகக் கூடுதலாக இருக்கும், ஆனால் இவை ஈர்ப்பு விசை இல்லாத விண்வெளியில் பயன்படுதும்போது எடை தெரியாது. விண்வெளி உடை ஒன்றின் சராசரி விலை மூன்று கோடிவரை ஆகும்.

அடைந்து வந்த மாற்றங்கள் 
விண்வெளி உடைகள் பார்ப்பதற்கு ஒரே தோற்றத்தில் இருந்தாலும், அவை பயன்படுத்தத் துவங்கிய ஆண்டுகளில் இருந்து மிகப் பெரிய அளவில் மாற்றங்களைச் சந்தித்துள்ளன. துவக்கக்கால கால விண் உடைகள் விமானிகள் உடையின் இறுக்கமான வடிவைக் கொண்டிருந்தன. சோவியத் உருசியாவின் விண்வெளி வீரரான அலெக்ஸி லியநோவ், 1965 இல் வாஸ்கோட் 2 விண்கலத்தில் சென்று விண்வெளியில் முதலில் நடந்த முதல் மனிதன் என்ற பெருமையைப் பெற்றவர். இவரின் முதல் விண் நடையின்போது, இவர் அணிந்திருந்த விண் உடையின் உள்ளே ஏற்பட்ட கடுமையான அழுத்தத்தால் விண் உடை ஊதிப் பெருக்க ஆரம்பித்து சிக்கலை உண்டாக்கியது, இதன் காரணமாக லியநோவ் நகர இயலாமல் திணறிப்போனார் காரணம் விண்வெளியில் ஏற்பட்ட கடுமையான அழுத்தமே இதற்குக் காரணமாக ஆனது. இந்தப் படிப்பினையின் காரணமாக அப்பல்லோ விண்கலத் திட்டங்களுக்கு உருவாக்கப்பட்ட ஏ7எல் விண் உடைகள் அழுத்தச் சமநிலையைப் பாதுகாக்கும்வகையில் அந்த உடைகள் விரிவடையும் வகையில் வடிவமைக்கப்பட்டன, மேலும் காற்றை மறுசுழற்சி செய்யும் அமைப்பும், உடைக்குள் 100 மில்லி குளிர்ந்த நீரும் சுழன்றுகொண்டே இருக்கும் அமைப்புகளும் கூடுதலாகச் சேர்க்கப்பட்டன.

மேற்கோள்கள்

விண்வெளிப் பயணம்
ஷாம்ளாஜி

ஷாம்லாஜி என்னும் கோயில், இந்திய மாநிலமான குஜராத்தின் ஆரவல்லி மாவட்டத்தில் உள்ள மொதசாவில் அமைந்துள்ளது. இங்கு கிருஷ்ணரின் சிலை உள்ளது. குஜராத் அரசின் வனத்துறையின் உத்தரவின்பேரில் தோட்டமும் அமைக்கப்பட்டுள்ளது.  இது சுற்றுலாத் தலம் என்பதும் குறிப்பிடத்தக்கது. இது பிலோடாவில் இருந்து 20 கி.மீ தொலைவிலும், மோதசாவிலிருந்து 29 கி.மீ தொலைவிலும் உள்ளது. இம்மத்நகர், அகமதாபாத் ஆகிய இடங்களில் இருந்து ஷாம்லாஜிக்கு பேருந்துகள் இயக்கப்படுகின்றன.

இதனருகில் தேவ்னி மோரி பௌத்த தொல்லியல் களம் உள்ளது.

சான்றுகள்

ஆரவல்லி மாவட்டம்
குஜராத்திலுள்ள இந்து கோயில்கள்
இந்திய கைத்தறி தொழில்நுட்பக் கழகங்கள்

இந்திய கைத்தறி தொழில்நுட்பக் கழகங்கள் (Indian Institutes of Handloom Technology [IIHT]),  கைத்தறி தொழில் மேம்பாட்டிற்கான தொழில்நுட்பக் கல்வி கழகங்களில் ஐந்து இந்திய நடுவண் அரசாலும், நான்கு மாநில அரசுகளாலும் நடத்தப்படுகிறது. இவைகள் தன்னாட்சி  பெற்ற பொதுத்துறை கல்வி நிலையங்களாகும். அனைத்து தொழில் நுட்பக்கழகங்களிலும் மூன்றாண்டு பட்டயப் படிப்புகள் உள்ளது. வாரணாசி மற்றும் சேலம் கைத்தறி தொழில் நுட்பக் கழங்களில் மட்டும் கைத்தறி மேம்பாட்டுக்கான ஒராண்டு முதுநிலை பட்டயப் படிப்புகள் உள்ளது.

இந்திய நடுவண் அரசின் இந்திய கைத்தறி தொழில்நுட்பக் கழகங்கள் 
 இந்திய கைத்தறி தொழில்நுட்பக் கழகம் IIHT, வாரணாசி, உத்திரப் பிரதேசம், 1956
 இந்திய கைத்தறி தொழில்நுட்பக் கழகம் IIHT, சேலம், தமிழ்நாடு,  1960
 இந்திய கைத்தறி தொழில்நுட்பக் கழகம் IIHT, குவகாத்தி, அசாம்,   1982
 இந்திய கைத்தறி தொழில்நுட்பக் கழகம் IIHT, ஜோத்பூர், ராஜஸ்தான்,  1993
 இந்திய கைத்தறி தொழில்நுட்பக் கழகம் IIHT,  பர்கார், ஒடிசா,  2008

மாநில அரசுகளின் இந்திய கைத்தறி தொழில்நுட்பக் கழகங்கள்
 எஸ். பி. கே. எம். இந்திய கைத்தறி தொழில்நுட்பக் கழகம், வெங்கடகிரி, ஆந்திரம் 
 கர்நாடகா கைத்தறி தொழில்நுட்பக் கழகம் கடக், கர்நாடகம்
 கைத்தறி தொழில்நுட்பக் கழகம், சம்பா, சட்டீஸ்கர் மாநிலம் 
 கைத்தறி தொழில்நுட்பக் கழகம், கண்ணூர், கேரளம்

இதனையும் காண்க
 சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி

மேற்கோள்கள்

வெளி இணைப்புகள்
http://www.iihtjodhpur.in 
http://cgiiht.in/aboutus.html 
http://www.educationobserver.com/institute_news/index.php/tag/iiht-salem

இந்திய தொழில்நுட்பக் கழகங்கள்
நெசவு
கைத்தொழில்
சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி

சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி (Sardar Vallabhbhai Patel International School of Textiles and Management (SVPISTM )  இந்திய அரசின் நெசவு (ஜவுளி)  அமைச்சகத்தின் கீழ் செயல்படும் தன்னாட்சி பெற்ற தொழில் நுட்பப் பள்ளியாகும். இப்பள்ளி தமிழ்நாட்டின் கோயமுத்தூரில் 2002ஆம் ஆண்டில் துவக்கப்பட்டது. இப்பள்ளியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டதாகும். இப்பள்ளி நெசவு, துணி, நூல், மற்றும் மேலாண்மை குறித்தான மூன்றாண்டு பட்டயப் படிப்புகள், முதுநிலை பட்டயப் படிப்புகள், முதுதத்துவமாணி படிப்புகள் மற்றும் முனைவர் பட்டப் படிப்புகள் கொண்டுள்ளது.

இதனையும் காண்க
இந்திய கைத்தறி தொழில்நுட்பக் கழகங்கள்

மேற்கோள்கள்

வெளி இணைப்புகள்
 பள்ளியின் இணையதளம்

இந்திய தொழில்நுட்பக் கழகங்கள்
ஜவுளி அமைச்சகம்
உக்கிரசிரவஸ்

உக்கிரசிரவஸ் அல்லது சௌதி  அல்லது சூதர் (Ugrashravas) (Ugrasravas), (Sauti) (Suta Pauranika) (சமஸ்கிருதம்: उग्रश्रवस, சத்திரியத் தந்தைக்கும், அந்தணப் பெண்னுக்கும் பிறந்த சூதர்  குலத்தைச் சார்ந்தவர்.  ரோமஹர்சணர் என்ற சூத பௌராணிகர் இவரது தந்தையாவர்.

இவர் வேதம் கற்று பிராமணத்துவம் அடைந்தாலும் சூதர் என்ற பெயர் இருந்தது.  இதிகாச புராணங்களை மக்களுக்கு எடுத்துக் கூறும் பணியினைச் செய்பவர். இவர் தம் குல வழக்கப்படி,  புராணங்கள், மகாபாரதம், இராமாயணம் போன்ற ஸ்மிருதிகளை மன்னர்கள் மற்றும் ரிஷிகளுக்கு விரிவாக விளக்குபவர். 

வேதவியாசர் இயற்றிய மகாபாரதம் இதிகாசத்தை, பாம்பு வேள்விக்குப் பின் ஜனமேஜயனுக்கு, வைசம்பாயனர் எடுத்துக் கூறும் போது, அங்கிருந்த உக்கிரசிரவஸ் என்ற சௌதியும் அதைக்  கேட்டு, பின் குருச்சேத்திரம் போன்ற பல புனித இடங்களைச் சுற்றி,  நைமிசாரண்யத்திற்கு வந்தார் சௌதி. நைமிசாராண்யம் காட்டில் சௌனகர் மகரிஷி தலைமையில் கூடியிருந்த நூற்றுக்கணக்கான ரிஷிகளுக்கு மகாபாரத இதிகாசத்தை உக்கிரசிரவஸ் என்ற சௌதி  எடுத்துக் கூறினார்.

மகாபாரத இதிகாசம்,  வைசம்பாயனர், ஜனமேஜயனுக்கு கூறுவதாக அமைந்துள்ளது.

இதனையும் காண்க
 ரோமஹர்சணர்
 சூதர்

மேற்கோள்கள்

வெளி இணைப்புகள்
Ugrasrava 

இந்து தொன்மவியல் மாந்தர்
மகாபாரதக் கதை மாந்தர்கள்
துசியோனைட்டு

துசியோனைட்டு (Tusionite) என்பது MnSn(BO3)2 என்ற மூலக்கூறு வாய்பாடு கொண்ட முக்கோண வடிவமைப்பிலான போரேட்டு கனிமமாகும். நிறமற்ற நிலையில் இருந்து இக்கனிமம் அரிதாக ஒளிபுகும் தன்மையுடையதாகவும், ஒளி கசியும் தன்மையும் உடைய மஞ்சள் கலந்த பழுப்பு நிறத்துடனும் இருக்கிறது. 18.86% மாங்கனீசு, 40.76% வெள்ளீயம், 7.42% போரான் மற்றும் 32.96% ஆக்சிசன் என்பது இக்கனிமத்தின் இயைபு ஆகும். வெப்பநீர்ம தாதுவின் இறுதிக்கட்ட நிலையில் உள்ள கனிமமாக காணப்படும் துசியோனைட்டு, கிரானைட் வகை தீப்பாறைகளில் காணப்படும் ஒழுங்கற்ற குழிகளில் அரிதாக  காணப்படுகிறது. 

துசியோனைட்டு அது கண்டுபிடிக்கப்பட்ட இடத்தின் பெயராலேயே அழைக்கப்படுகிறது. மத்திய ஆசியாவின் தஜிகிஸ்தானில் உள்ள மலைத்தொடரான பாமிர் மலைகளில் காணப்படுகின்ற துசியான் ஆற்றுப் பள்ளத்தாக்கில் முதன்முதலாக 1983 ஆம் ஆண்டில் இது கண்டறியப்பட்டுள்ளது. செக் குடியரசு நாட்டின் சில பகுதிகளிலும், அமெரிக்காவின் கலிபோர்னியா மாநிலத்தின் ரிவர்சைடு மாவட்டத்திலும் துசியோனைட்டு காணப்படுவதாகத் தெரிவிக்கப்பட்டுள்ளது. பன்னாட்டு கனிமவியல் சங்கம் துசியோனைட்டு கனிமத்தை  Tsnஎன்ற குறியீட்டால் கோல்மனைட்டு கனிமத்தை அடையாளப்படுத்துகிறது.

மேலும் பார்க்க
 கனிமங்களின் பட்டியல்

மேற்கோள்கள்

வெள்ளீயக் கனிமங்கள்
மாங்கனீசு கனிமங்கள்
போரேட்டு கனிமங்கள்
உதங்கர்

உதங்கர் (Utanka), குரு வேதாவின் குருகுலத்தில்  கல்வி முடித்த உதங்கர் குரு காணிக்கை செலுத்த விரும்பினார். அதற்கு குரு வேதா,  தனது மனைவி கேட்கும் காணிக்கையை செலுத்துவாய் என்றார். குருவின் மனைவி, பக்கத்து நாட்டு அரசன் பௌசியனின் பட்டத்தரசி அணிந்திருக்கும் ஒரு ஜோடி தங்கக் கம்மலை  நான்கு நாட்களுக்குள் பெற்று எனக்கு காணிக்கையாக செலுத்துவாய் என்றார். தன்னுடன் குருகுலத்தில் ஒன்றாக படித்த மன்னன் பௌசியனின் அரண்மனையை அடைந்து, "உனது இராணியின் ஒரு ஜோடிக் கம்மல்களை, எனது குருவின் மனைவிக்குப் குருதட்சனையாக கொடுப்பதற்கு, அதைப் பிச்சையாகக் கேட்டு வந்தேன்" என்றான்.

மன்னன் பௌசியனும், எனது பட்டத்தரசியிடம் சென்று அவள் அணிந்திருக்கும் ஒரு ஜோடி காது கம்மலை கேட்டுப் பெற்றுச் செல் என்றார். அரசன் பௌசியனின் ராணியும் விருப்பத்துடன் உத்தங்கருக்கு, தனது கம்மல்களைக் கழற்றிக் கொடுத்து விட்டு, இந்த கம்மல்களைப் பாம்புகளின் அரசனான தட்சகன் விரும்புகிறான். அதனால் இந்தக் கம்மல்களைப் பத்திரமாக எடுத்துச் செல்ல வேண்டும்" என்றாள். 

உத்தங்கர், ராணியிடம் பெற்ற கம்மல்களை குளக்கரையில் வைத்து விட்டு, குளித்துவிட்டு திரும்புகையில், தட்சகன் அக்கம்மலைகளை  திருடி நாக லோகத்திற்கு எடுத்துச் சென்று விட்டான். உதங்கரும் தட்சகனை பின் தொடர்ந்து நாக லோகத்திற்கு சென்று தட்சகனிடமிருந்து போராடி கம்மல்களை மீட்டு தன் குரு பத்தினியிடம் சமர்ப்பித்தான். 

தன்னை அலைக்கழித்த தட்சகனை பழி தீர்க்க பிற்காலத்தில், தன்னுடன் குரு குலத்தில் ஒன்றாக படித்த ஜனமேஜயன் நாகங்களை கொல்வதற்கு செய்த நாக வேள்வியில் பங்கேற்றார் உத்தங்கர்.

மேற்கோள்கள்

இந்து தொன்மவியல் மாந்தர்
மகாபாரதக் கதை மாந்தர்கள்
உலர் சலவை

உலர் சலவை (Dry cleaning) என்பது தண்ணீரைப் பயன்படுத்தாமல் துணிகளை வேதிப்பொருட்களைக்கொண்டு சுத்தம் செய்யும் முறையாகும். பல கண்டுபிடிப்புகளைப்போல உலர் சலவையும் தற்செயலாகவே கண்டு பிடிக்கப்பட்டது. மண்ணெண்ணெயில் விழுந்த துணிகளில் உள்ள அழுக்குகளும், கறைகளும் காணாமல் போயின. இதைக்கண்டே உலர்சலவை எண்ணம் தோன்றியது. துணிகளில் அழுக்குப்படிவதற்குக் காரணம் எண்ணைப்பசைதான். உலர் சலவை செய்யும்போது துணிகளில் உள்ள எண்ணைப்பசை கரைக்கப்பட்டு அகற்றப்படுவதோடு அத்துடன் ஒட்டியுள்ள அழுக்கும் நீங்குகிறது. உலர்சலவை செய்ய பல நீர்மங்களைப் பயன்படுத்துகின்றனர். இவற்றில் பெர்குளோரோ எதிலீன் பரவலாகப் பயன்படுத்தப்படுகிறது. நவீன உலர் சலவை முறையை முதன் முதலில் பயன்படுத்தியவர் ஐக்கிய அமெரிக்காவைச்சேர்ந்த ஆப்பிரிக்க அமெரிக்கரான தாமஸ் எல் ஜென்னிங்ஸ் என்பவராவார். இவர் மார்ச் 3,1821 முதல் இம்முறையைக் கொண்டு துணிகளை உலர் சலவை செய்தார்.

உலர்சலவை முறை
முதல் கட்டமாக உலர் சலவை இயந்திரத்தில் மினால் டர்பன்டைன் போன்ற பெட்ரோலியப் பொருளையும் துணியையும் போடுகின்றனர். 15-20 நிமிடங்கள் கழித்து துணிகள் சுத்தமாகி இருக்கும் மேலும் அழுக்குகள் இருந்தால் அவற்றை இரண்டாம் கட்டமாக அடையாளம் கண்டு, அது என்ன கறை என்பதை ஆராய்ந்து அதற்கேற்றபடி  வெள்ளை பெட்ரோல், தின்னர் போன்ற பொருட்களை பயன்படுத்தி கறைகளை நீக்குகின்றனர்.

மேற்கோள்கள்

தொழில்கள்
தூய்மையாக்கல்
தமிழ் முற்போக்குக் கூட்டணி

தமிழ் முற்போக்கு கூட்டணி (Tamil Progress Alliance, TPA) என்பது இலங்கையின் ஓர் அரசியல் கூட்டணி ஆகும். இலங்கையின் மத்திய, மேல், ஊவா, சபரகமுவா, வடமேல் மாகாணங்களில் வாழும் தமிழ் பேசும் மக்களை அரசியல் ரீதியாக பிரதிநிதித்துவம் செய்யும் அமைப்பாக செயற்படுகிறது. இக்கூட்டணி 2015 சூன் 3 ஆம் நாள் கொழும்பு நகரில் ஆரம்பிக்கப்பட்டது. இக்கூட்டணியின் தலைவர் சனநாயக மக்கள் முன்னணியின் தலைவர் மனோ கணேசன் ஆவார். அமைச்சர் பழனி திகாம்பரம், இராசாங்க அமைச்சர் வே. இராதாகிருஷ்ணன் ஆகியோர் பிரதித் தலைவர்கள் ஆவர்.

கூட்டணி உறுப்புக் கட்சிகள்
ஜனநாயக மக்கள் முன்னணி
தொழிலாளர் தேசிய காங்கிரஸ்
மலையக மக்கள் முன்னணி

அரசியல் கோரிக்கைகள்
பிரிபடாத இலங்கை என்ற ஒரே நாட்டு வரையறைக்குள் வட, கிழக்கு மாகாணங்களுக்கு வெளியே வாழும் தமிழ் மக்களின் அரசியல் கோரிக்கைகளை முன் வைத்தல்.

மேற்கோள்கள்

இலங்கைத் தமிழ் அரசியல் கட்சிகள்
மலையகத் தமிழர் அரசியல் கட்சிகள்
மெர்லயன்

மெர்லயன் என்பது சிங்கத் தலையும் மீனின் உடலையும் கொண்ட ஒரு விலங்குச் சின்னம். மேனாட்டு மரபுச்சின்னவியலில் இவ்விலங்குச் சின்னம் காணப்படுவது உண்டு. சிங்கப்பூரின் நாட்டார் இலக்கியங்களிலோ, தொன்மங்களிலோ இவ்விலங்கு பற்றிய குறிப்புகள் கிடையா. எனினும் சிங்கப்பூரை விளம்பரம் செய்வதற்கான ஒரு அடையாளச் சின்னமாக இன்று இது பயன்பட்டு வருகிறது. முதன் முதலில் சிங்கப்பூர் சுற்றுலாச் சபையின் அடையாளமாகவே இது பயன்பட்டது.

பெயர்
மெர்லயன் என்பது கடற்சிங்கம் என்னும் பொருள் தரும் ஆங்கிலச் சொல். மெர் (=கடல்), லயன் (= சிங்கம்) என்னும் இரு சொற்களின் சேர்க்கையால் உருவானது. சிங்கப்பூரில் பெயர்ப்பலகைகளில் எல்லா மொழிகளிலும் இச்சொல் பயன்படுவதால் சிங்கப்பூரின் அடையாளமான கடற்சிங்கத்தைக் குறிக்க மெர்லயன் என்ற சொல்லே இக்கட்டுரையில் பயன்படுத்தப்படுகிறது.

சிங்கப்பூர் மெர்லயன்

இதன் உடற்பகுதியாகிய மீன், இக்குடியிருப்பு ஒரு மீனவக் குடியிருப்பாகத் தொடங்கியதைக் குறிக்கப் பயன்படுகிறது. அக்காலத்தில் இக்குடியிருப்புக்கு தெமாசேக் என்னும் யாவா மொழிப் பெயர் வழங்கியது. சிங்கத்தலை அதன் முதற் பெயரான சிங்கபுரம் என்பதைக் குறிக்கிறது.

சிங்கப்பூர் சுற்றுலாச் சபையின் பயன்பாட்டுக்காக, நினைவுக் குழுவின் உறுப்பினரும், வான் கிளீஃப் கடல்வாழிகள் காட்சியகத்தின் பொறுப்பாளருமான அலெக் பிரேசர்-புரூணர் என்பார் இச்சின்னத்தை வடிவமைத்தார். இது 26 மார்ச் 1964 இலிருந்து 1997 வரை பயன்பாட்டில் இருந்தது. 1997ல் சிங்கப்பூர் சுற்றுலாச் சபை அதன் சின்னத்தை மாற்றிவிட்ட போதும், சுற்றுலாச் சபையின் சட்டம் அச்சின்னத்தைப் பாதுகாத்து வருகிறது. இதனால், அச் சின்னத்தைப் பயன்படுத்துவதற்குச் சுற்றுலாச் சபையின் அனுமதி பெறப்படவேண்டும். சுற்றுலாச் சபையின் அனுமதி பெற்ற நினைவுப் பொருட்களில் மெர்லயன் இடம்பெறுவதைக் காணலாம்.

குறிப்புகள்

இவற்றையும் பார்க்கவும்

 மெர்லயன் பூங்கா

தொன்மவியல் சிங்கங்கள்
நெப்பெந்திசு காசியானா

நெப்பெந்திசு காசியானா (Nepenthes khasiana) என்பது ஒருவகை ஊனுண்ணித் தாவரம் ஆகும். இது கொடி இனத்தைச் சேர்ந்த்தாகும். இது இந்தியாவின் மேகாலயா மாநிலத்தில் உள்ள காசி மலைப் பகுதிகளில் காணப்படும் அகணிய உயிரித் தாவரமாகும். 

இந்தச் செடியில் ஜாடி போன்ற அமைப்பு உள்ளது இதற்கு பிட்சர் எனப் பெயராகும். இந்த ஜாடிகள்  மூலமாக பூச்சிகளைப் இது பிடிக்கிறது. இதன் இலை இறகுபோல் வளர்ந்து அதன் நடுவில் நரம்பு, பற்றுக்கம்பிபோல் நீண்டு, பின் சுருண்டு, இலையின் நுணி ஜாடியாக மாறுகிறது. இதை இலை தாங்கியவாறு உள்ளது. இந்த ஜாடி பூச்சிகளைக் கவரும் விதத்தில் அழகிய  நிறத்துடனும், உள்ளே தேனுடனும் இருக்கும். இதனால் பூச்சிகள் கவரப்பட்டு  உள்ளே விழுந்து இறந்து போகின்றன.  இந்த ஜாடியின் அடியில் உள்ள செரிக்கும் திரவங்கள் பூச்சியில் உள்ள நீர்மச்சத்துக்களை உறிஞ்சிக்கொள்கின்றன. இந்த அரியதாவரம் தமிழகத்தின், சேலம் மாவட்டம், ஏற்காடு தவரவியல் பூங்காவில் உள்ளது.

மேற்கோள்கள்

ஊனுண்ணித் தாவரங்கள்
தாவரவியல் பெயருடையக் கட்டுரைகள்
இடைக்காட்டூர்

இடைக்காட்டூர்,  தமிழ்நாட்டின் சிவகங்கை மாவட்டம், மானாமதுரை வட்டத்தைச் சேர்ந்த கிராமமாகும். இவ்வூர் சிவகங்கையிலிருந்து 21 கி.மீ. தொலைவில் வைகை ஆற்றின் வடகரையில் அமைந்துள்ளது. மானாமதுரை ஊராட்சி ஒன்றியத்தில், மதுரை-இராமேஸ்வரம் நெடுஞ்சாலையில், முத்தநேந்தல்  எனும் கிராமப் பேருந்து நிறுத்தத்திலிருந்து வைகை ஆற்றின் வடகரையில் அரை கிலோ மீட்டர் தொலைவில் இடைக்காட்டூர் கிராமம் உள்ளது.  

இடைக்காட்டூரில் தொன்மைமிக்க கி.பி.7ஆம் நூற்றாண்டில் பாண்டியமன்னர்களால் ஆரம்பிக்கப்பட்ட  ஆழிமணிகண்டேஸ்வரர் சிவாலயம்  மற்றும் 780 வருடம் பழமைவாய்ந்த  நவக்கிரக கோயில் உள்ளது. 

இடைக்காட்டூரில் பிரான்ஸ் நாட்டைச் சேர்ந்த தந்தை பெர்டினாந்து செல்லே (Ferdinandus Celle) என்பவர்  1864ஆம் ஆண்டில், பிரான்சு நாட்டுக் கோதிக் கட்டிடக் கலையில், சிலுவை வடிவத்தில் புனித நெஞ்சக் கிறித்தவ ஆலயத்தை கட்டினார்.
அருகில் உள்ள ஊர்கள் திருப்பாச்சேத்தி 
தெக்கூர் 
பெரிய கோட்டை
பாப்பாங்குளம்
பதினெட்டாங்கோட்டை
முத்தனேந்தல்
சிறுகுடி

வரலாறு
இக்கிராமத்தில் இடைக்காடர் எனும் சித்தர் நவக்கிரகங்களை மாற்றி வைத்த நவகிரக கோயில் உள்ளது.

ஆழிமணிகண்டேஸ்வரர் கோயிலின் சிறப்புகள் 

           இக்கோவிலானது கி.பி.7ஆம் நூற்றாண்டில் பாண்டியமன்னர்களால் ஆரம்பிக்கப்பட்டு பின்பு பல தடைகளை தாண்டி 2013ஆம் ஆண்டு ஊர்மக்களின் உதவியுடன் கட்டிமுடிக்கப்பட்டு குடமுழுக்கானது விமர்சையாக நடைபெற்றது.இக்கோவில் சிவனை மையமாக வைத்து கட்டப்பட்டிருந்தாலும் முருகனே இங்கு முக்கியத்துவம் பெற்றிருக்கிறார்.முருகனுக்கு பங்குனி மாதம் நடைபெறும் பங்குனி உத்திரம் இக்கோவிலின் சிறப்பாகும்.இக்கோவிலில் முருகப்பெருமான் பாலமசுப்ரமணியனாக காட்சியளிக்கின்றார்.

மக்கள் தொகை
2001 மக்கள் தொகை கணக்கெடுப்பின்படி இடைக்காட்டூர் கிராமத்தில் 18,658 மக்கள் உள்ளனர். அவர்களில் ஆண்கள் 45 விழுக்காடும், பெண்கள் 45 விழுக்காடும், ஆறு வயதிற்குட்பட்டவர்கள் 10 விழுக்காடும் உள்ளனர்.

மேற்கோள்கள்

வெளி இணைப்புகள்
 பிரார்த்தனைக்கு அப்பால்

சிவகங்கை மாவட்டத்திலுள்ள கிராமங்கள்
கிரண் மசும்தார் சா

கிரண் மசூம்தார்-சா (Kiran Mazumdar-Shaw) இந்தியாவைச் சேர்ந்த ஒரு தொழிலதிபர் ஆவார். 1953 ஆம் ஆண்டு மார்ச்சு மாதம் 23 ஆம் தேதியன்று இவர் பிறந்தார். இந்தியாவின் கருநாடக மாநிலம் பெங்களூரை தலைமையிடமாகக் கொண்ட உயிரியல் மருத்துவ தயாரிப்பு நிறுவனமான பயோகான் நிறுவனம் மற்றும் பயோகான் உயிரியல் நிறுவனம் ஆகியவற்றின் நிர்வாகத் தலைவரும் நிறுவனருமாவார். பெங்களூருவில் உள்ள இந்திய மேலாண்மை நிறுவனத்தின் முன்னாள் தலைவராகவும் கிரண் மசூம்தார்-சா அறியப்படுகிறார். அறிவியல் மற்றும் வேதியியலின் முன்னேற்றத்திற்கான சிறந்த பங்களிப்புகளுக்காக 2014 ஆம் ஆண்டில்  இவருக்கு ஓத்மர் தங்கப் பதக்கம் வழங்கப்பட்டது. அவர் பைனான்சியல் டைம்சு என்ற ஆங்கில நாளிதழ் 2011 ஆம் ஆண்டு வெளியிட்ட சிறந்த  வணிகர்கள்  பட்டியலில் முதல் 50 பெண்களில் இவர் இடம்பெற்றிருந்தார். 2019 ஆம் ஆண்டில், போர்ப்சு பத்திரிகையும் உலகின் 68 ஆவது சக்திவாய்ந்த பெண்மணியாக இவரை பட்டியலிட்டது. 2020 ஆம் ஆண்டில் உலக தொழில்முனைவோராகவும் இவர் தேர்ந்தெடுக்கப்பட்டார்.

ஆரம்ப வாழ்க்கை மற்றும் கல்வி
கிரண் மசூம்தார்-சா 1953 ஆம் ஆண்டு மார்ச்சு மாதம் 23 ஆம் நாளன்று  கர்நாடகா மாநிலம் பெங்களூரில் குசராத்தி பெற்றோருக்கு மகளாகப் பிறந்தார். பெங்களூரின் பிசப் காட்டன் மகளிர் உயர்நிலைப் பள்ளியில் கல்வி பயின்றார், 1968 ஆம் ஆண்டில்  பட்டம் பெற்றார். பின்னர் பெங்களூரு மவுண்ட் கார்மல் கல்லூரியில் பயின்றார். இது பெங்களூரு பல்கலைக்கழகத்தின் துணை நிறுவனமாக பல்கலைக்கழகத்திற்கு முந்தைய படிப்புகளை வழங்கும் ஒரு மகளிர் கல்லூரியாகும். கிரண் மசூம்தார்-சா உயிரியல் மற்றும் விலங்கியல் பாடங்களைப் படித்தார்.  பெங்களூரு பல்கலைக்கழகத்தில் 1973 ஆம் ஆண்டில் விலங்கியல் இளங்கலைப் பட்டம் பெற்றார்.  மருத்துவப் பள்ளிக்குச் செல்ல எண்ணியிருந்த இவரால் உதவித்தொகையைப் பெற முடியவில்லை.

மேற்கோள்கள்

புற இணைப்புகள் 

 My Thoughts and Expressions Blog by Kiran Mazumdar Shaw
 Kiran Mazumdar-Shaw — entry at Encyclopædia Britannica

இந்தியப் பெண் தொழிலதிபர்கள்
1953 பிறப்புகள்
வாழும் நபர்கள்
20 ஆம் நூற்றாண்டு இந்தியத் தொழிலதிபர்கள்
பெங்களூர் நகர மாவட்ட நபர்கள்
பத்ம பூசண் விருது பெற்றவர்கள்
பெண் உயிரியலாளர்கள்
இந்திய கோடீசுவரர்கள்
சாந்திநிகேதன்

சாந்திநிகேதன் (Santiniketan)  ()  இந்தியாவின் , மேற்கு வங்க மாநிலத்தின் பிர்பூம் மாவட்டத்தில்,  போல்பூர்   எனுமிடத்தில், கொல்கத்தாவிலிருந்து வடமேற்கே 180 கி. மீ., தொலைவில்  அமைந்துள்ளது. இவ்விடத்தில் இரவீந்திரநாத் தாகூர் 1862ஆம் ஆண்டில் புகழ்பெற்ற விஸ்வபாரதி பல்கலைக் கழக நகரை நிறுவினார். சாந்திநிகேதனில் அமைந்துள்ள விஸ்வபாரதி பல்கலைக்கழகம் 1952ஆம் ஆண்டு முதல் இந்திய நடுவண் அரசின் கீழ் மத்தியப் பல்கலைக்கழகமாக செயல்படுகிறது. இதனை உலகப் பாரம்பரியச் சின்னப் பட்டியலில் யுனெஸ்கோ  இணைத்துள்ளது.

பெயர்க் காராணம்
சாந்தி என்ற சமஸ்கிருத சொல்லிற்கு  அமைதி என்றும்,   நிகேதன்  என்ற சொல்லிற்கு  வீடு   எனப் பொருள்படும். இரண்டு  சொற்களை இணைத்து சாந்திநிகேதன் எனப் பெயரிடப்பட்டது.

இங்கு படித்தவர்களில் சிலர்
 இந்திரா காந்தி
 சத்யஜித் ரே
 காயத்ரி தேவி 
 அமர்த்தியா சென்

ஆண்டு விழாக்கள்
 இரவீந்திரநாத் தாகூரின் பிறந்த நாள் விழா, ஏப்ரல் மாதம்
  மரம் நடும் விழா, ஆகஸ்டு 22 மற்றும் 23
 வருசா மங்கள மழைத் திருவிழா  விழா, ஆகஸ்டு மற்றும் செப்டம்பர் மாதங்கள்
 நடனம், இசை, கலை மற்றும் கலாச்சாரம், விளையாட்டு மற்றும் தொல்பொருள் தொடர்பான விழாக்கள், டிசம்பர் மற்றும் சனவரி மாதங்கள்  
  மகோட்சவ் மேளா, ஜோய்டேவ் மேளா மற்றும் வசந்த உற்சவ விழாக்கள்.

மேற்கோள்கள்

வெளி இணைப்புகள்
 சாந்திநிகேதனின் அதிகாரப்பூர்வமான இணையதளம் 

மேற்கு வங்காள மாநிலத்திலுள்ள ஊர்களும் நகரங்களும்
அமீனா குரிப்

பீபி அமீனா பிர்டோ குரிப்-பாக்கிம் (Bibi Ameenah Firdaus Gurib-Fakim, பிறப்பு: 17 அக்டோபர் 1959) என்பவர் மொரிசியசின் குடியரசுத் தலைவரும், உயிரியற் பல்வகைமையாளரும் ஆவார். 2014 டிசம்பரில் குடியரசுத் தலைவர் பதவிக்கு லெப்பெப் கூட்டணியால் வேட்பாளராக அறிவிக்கப்பட்டார். 2015 மே 29 இல் கைலாசு புரியாக் குடியரசுத் தலைவர் பதவியில் இருந்து விலகியதை அடுத்து பிரதமர் அனெரூட் ஜக்நாத், எதிர்க்கட்சித் தலைவர் பவுல் பெரென்கர் ஆகியோரின் ஆதரவில் தேசியப் பேரவையின் பெரும்பான்மையான உறுப்பினர்களின் ஆதரவுடன் இவர் புதிய குடியரசுத் தலைவராகத் தேர்ந்தெடுக்கப்பட்டார். மொரிசியசின் முதலாவது பெண் குடியரசுத் தலைவரும் இவராவார்.

மேற்கோள்கள் 

1959 பிறப்புகள்
வாழும் நபர்கள்
மொரிசியசு அறிவியலாளர்கள்
மொரிசியசு அரசியல்வாதிகள்
டென்னிஸ் கபார்

டென்னிஸ் கபார் (ஆங்கிலம், Dennis Gabor (/ˈɡɑːbɔr, ɡəˈbɔr/; அங்கேரி: Gábor Dénes; 5 சூன் 1900 – 8 பெப்ரவரி 1979) என்பவர் ஒரு அங்கேரிய-பிரித்தானியர் மின் பொறியாளர், இயற்பியலாளர்.  ஹோலோகிராபி தொழில்நுட்பத்தைக் கண்டறிந்ததற்காக 1971 ஆண்டு இயற்பியலுக்கான நோபல் பரிசு பெற்றவர்.

வாழ்க்கை

இவர் அங்கேரியின் புடாபெஸ்ட் நகரில் யூத குடும்பத்தில் பிறந்தார். 1918இல் இவர் குடும்பம் லூதரனிய கிருத்துவத்துக்கு மதம் மாறியது. இவர் பெற்றோருக்கு இவர்தான் முதல் மகனாவார்.  இறை நம்பிக்கையோடு வளர்ந்தவர், பிற்காலத்தில் தன்னை நாத்திகவாதி என்று கூறிக் கொண்டார். முதல் உலகப் போரின்போது, வட இத்தாலியில் அங்கேரி நாட்டு பீரங்கிப் படையில் பணிபுரிந்தார். 1918இல் இருந்து புடாபெஸ்ட் தொழில்நுட்பப் பல்கலைக் கழகத்திலும், பெர்லினில் உள்ள சார்லோட்டன்பர்க் தொழில்நுட்ப பல்கலைக்கழகத்தில் மின் பொறியியல் பயின்றார்.

படிப்புக்குப் பின் இவரது பணிகளைத் துவக்கினார். கேதோடு கதிர் ஆஸிலோகிராப்பை பயன்படுத்தி உயர் மின்னழுத்தக் கம்பிகளின் பண்புகளை ஆராய்ந்தார். இதன்மூலம், எலக்ட்ரான் ஒளியியலில் அவரது ஆர்வம் திரும்பியது. ஆஸிலோகிராப், எலக்ட்ரான் மைக்ரோஸ்கோப், டிவி கதிர் டியூப்கள் ஆகியவை பற்றியும் தீவிரமாக ஆராய்ந்தார்.1927-ல் முனைவர் பட்டம் பெற்றார். நாசி ஜெர்மனியில் இருப்பது ஆபத்து என்று, அங்கிருந்து வெளியேறினார். பிரித்தானிய தாம்சன் ஹூஸ்டன் நிறுவனத்தின் வளர்ச்சித் துறையில் பணியாற்றுமாறு வந்த அழைப்பை ஏற்று 1933-ல் இங்கிலாந்து சென்றார். பின் இங்கிலாந்து பெண்ணான மர்ஜோரியை 1936-ல் திருமணம் செய்துகொண்டு 1946-ல் பிரித்தானியக் குடியுரிமை பெற்றார்.  முப்பரிமாண ஒளிப்படவியலை (Holographic Photography) 1947-ல் கண்டறிந்தார். ஆனால், 1960-ல் லேசர் கண்டுபிடிக்கப்பட்ட பிறகுதான் இது வெளியிடப்பட்டு, வர்த்தக ரீதியான பயன்பாட்டுக்கு வந்தது.

ஹோலோகிராபி என்பது ஒரு பொருளில் இருந்து வெளிப்படும் ஒளிக்கதிர்களை அதன் வெவ்வேறு தோற்ற வகைகளில் பதிவு செய்து, அப்பொருளின் அசைவுகளை முப்பரிமாண (3D) தோற்றத்தில் காட்டும் தொழில்நுட்பமாகும். இந்த தொழில்நுட்பம் பல புகழ்பெற்ற ஹாலிவுட் படங்களில் பயன்படுத்தப்பட்டது. 1946இல் இருந்து 1951 வரையான காலகட்டத்தில் இவர் தன் ஆராய்ச்சி முடிவுகளை  ‘ரீ-ஹோலோகிராபி’ என்ற பெயரில்  தொடர்ச்சியாக பல ஆய்வுக் கட்டுரைகளாக வெளியிட்டார். 1948இ்ல் லண்டன் இம்பீரியல் கல்லூரியில் இயற்பியல் பேராசிரியராகப் பணியில் இணைந்தார்.  இவர் 1963இல் ‘இன்வென்டிங் தி ஃப்யூச்சர்’ என்ற நூலை வெளியிட்டார். லேசர்கள் குறித்த ஆராய்ச்சிகள் வளர்ச்சி அடைந்ததால், ஹோலோகிராபிக் முப்பரிமாண ஒட்டிகள் தயாரிக்கப்பட்டு புழக்கத்துக்கு வந்தன. ஹோலோகிராபி கண்டுபிடிப்புக்காக 1971இல் இயற்பியலுக்கான நோபல் பரிசு இவருக்குக் கிடைத்தது.

மேற்கோள்

நோபல் இயற்பியற் பரிசு பெற்றவர்கள்
1900 பிறப்புகள்
1979 இறப்புகள்
பிரித்தானியக் கண்டுபிடிப்பாளர்கள்
நோபல் பரிசு பெற்ற பிரித்தானியர்கள்
பிரித்தானிய இயற்பியலாளர்கள்
நோபல் பரிசு பெற்ற அங்கேரியர்கள்
இராமர் பாதம்

இராமர் பாதம் அல்லது கந்த மாதன பர்வதம், இந்தியாவின் தமிழ்நாட்டில் இராமேஸ்வரத்திற்கு வடக்கில் 2.5 கி.மீ, தொலைவில் இராமர் பாதம் எனப்படும் கந்த மாதன பர்வதம் என்ற  மணல் குன்று உள்ளது. இராமர் கடலைக் கடந்து இலங்கை செல்லுமுன், இங்குள்ள குன்றில் தங்கினார் என்று தல புராணம் கூறுகிறது. இக்குன்றின்மேல் அமைந்துள்ள மண்டபத்தில் ஸ்ரீராமரின் பாதங்கள் பிரதிஷ்டை செய்யப்பட்ட கோயில் அமைந்துள்ளது.. இராமர் பாதம் சன்னதி எதிரில் உள்ள கருடனுக்கு சிறு சன்னதி அமைந்துள்ளது.

மேற்கோள்கள்

வெளி இணைப்புகள்
இராமர் பாதம் 

இந்து யாத்திரைத் தலங்கள்
இராமாயண நிகழிடங்கள்
இராமநாதபுரம் மாவட்டம்
தமிழ்நாட்டுச் சுற்றுலா மையங்கள்
இட்டெர்பியம்(II) குளோரைடு

இட்டெர்பியம்(II) குளோரைடு (Ytterbium(II) chororide) என்பது YbCl2 என்ற மூலக்கூறு வாய்பாடுடன் கூடிய ஒரு வேதிச் சேர்மமாகும். முதலாவதாக கிளெம், சிகூத் ஆகியோர் 1929 ஆம் ஆண்டில் இதை தயாரித்தனர். இட்டெர்பியம்(III) குளோரைடை (YbCl3) ஐதரசன் உபயோகித்து ஒடுக்கவினை வழியாக இட்டெர்பியம் II) குளோரைடை அவர்கள் தயாரித்தார்கள்.

2 YbCl3 + H2 → 2 YbCl2 + 2 HCl

மற்ற இட்டெர்பியம்(II) சேர்மங்கள் மற்றும் குறைந்த இணைதிறன் கொண்டிருக்கும் அருமண் சேர்மங்கள் போலவே இட்டெர்பியம்(II) குளோரைடும் வலுவான ஆக்சிசன் ஒடுக்கியாக செயல்படுகிறது. நீர்மக் கரைசலில் இது நிலைப்புத்தன்மை அற்றதாக உள்ளது. தண்ணீரில் உள்ள ஆக்சிசனை நீக்கி ஐதரசன் வாயுவாக மாற்றமைடைகிறது.

மேற்கோள்கள்

குளோரைடுகள்
உலோக ஆலைடுகள்
இட்டெர்பியம்(II) சேர்மங்கள்
இட்டெர்பியம்(III) புரோமைடு

இட்டெர்பியம்(III) புரோமைடு (Ytterbium(III) Bromide) என்பது YbBr3 என்ற மூலக்கூறு வாய்பாடுடன் கூடிய ஒரு வேதிச் சேர்மமாகும்.  

இச்சேர்மத்தின் முக்கியமான பண்புகள் அருகிலுள்ள அட்டவணையில் கொடுக்கப்பட்டுள்ளது.

இட்டெர்பியம்(III) புரோமைடு உபயோகிக்கையில் ஆக்சிசனேற்றிகள், நீர், ஈரப்பதம் ஆகியனவற்றிடம் இருந்து விலகியிருக்க வேண்டும்.

மேற்கோள்கள் 

 

புரோமைடுகள்
உலோக ஆலைடுகள்
இட்டெர்பியம்(III) சேர்மங்கள்